ΓΡΑΠΤΗ ΕΡΩΤΗΣΗ E-0957/01

υποβολή: Lousewies van der Laan (ELDR) προς την Επιτροπή

(30 Μαρτίου 2001)

Θέμα: Απόφαση για την ίδρυση μιας Ομάδας για την Πολιτική των Επιχειρήσεων

Το άρθρο 257 της Συνθήκης ΕΚ προβλέπει τη σύσταση μιας Οικονομικής και Κοινωνικής Επιτροπής (ΟΚΕ) η οποία παρέχει τις συμβουλές της προς την Ευρωπαϊκή Επιτροπή από το 1957. Παρόλα αυτά, στις 8 Νοεμβρίου 2000 η Επιτροπή έλαβε απόφαση σύμφωνα με την οποία ιδρύεται συμβουλευτική επιτροπή, με τίτλο Ομάδα για την Πολιτική των Επιχειρήσεων, η οποία έχει ως αποστολή να συμβουλεύει την Επιτροπή σχετικά με την πολιτική που αφορά τις επιχειρήσεις. Οι εμπειρογνώμονες, σε μερικές περιπτώσεις, λαμβάνουν ημερήσια αποζημίωση 500 ευρώ για τη γνωμοδότησή τους.

Μπορεί η Επιτροπή να διευκρινίσει γιατί την αποστολή της Ομάδας αυτής δεν μπορεί να φέρει εις πέρας η ΟΚΕ; Με τη σύσταση ιδιαίτερης Ομάδας για την Πολική των Επιχειρήσεων εκφράζει η Επιτροπή τις αμφιβολίες της για τη χρησιμότητα ή την προστιθέμενη αξία των γνωμοδοτήσεων της ΟΚΕ; Πώς μπορεί η Επιτροπή να δικαιολογήσει ότι η μέθοδος αυτή απόκτησης συμβουλών συνεπάγεται κόστος ενώ οι ίδιες συμβουλές μπορούν να εξασφαλίζονται από αλλού; Υπήρξαν αντιδράσεις εκ μέρους των μελών της ΟΚΕ και έχουν αυτές ληφθείπόψη στην Ομάδα για την Πολιτικών των Επιχειρήσεων;

Απάντηση του κ. Liikanen εξ ονόματος της Επιτροπής

(9 Ιουλίου 2001)

Η Οικονομική και Κοινωνική Επιτροπή (ΟΚΕ) είναι ένα κοινοτικό όργανο, συμβουλευτικού χαρακτήρα, το οποίο αποτελείται από αντιπροσώπους των διαφόρων κλάδων της οικονομικής και κοινωνικής ζωής και του οποίου η σύνθεση πρέπει να λαμβάνειπόψη την ανάγκη για την εξασφάλιση κατάλληλης εκπροσώπησης των εν λόγω κλάδων. Η Επιτροπή εκτιμά και σέβεται πλήρως τις αρμοδιότητες της ΟΚΕ και η συνθήκη ορίζει τις περιπτώσεις στις οποίες ζητείταιποχρεωτικά η γνώμη της. Ιδιαίτερα, η ΟΚΕ γνωμοδοτεί, στις προβλεπόμενες από τη συνθήκη περιπτώσεις, επί των νομοθετικών προτάσεων πουποβάλλει η Επιτροπή. Καθώς πρόκειται για την προηγούμενη φάση προετοιμασίας των εν λόγω προτάσεων, εμπίπτει στην αρμοδιότητα πρωτοβουλίας της Επιτροπής, η οποία προσφεύγει στην τεχνική εμπειρογνωμοσύνη την οποία κρίνει κατάλληλη προκειμένου να καταρτίσει συνεκτικές, ρεαλιστικές και εφαρμόσιμες πρωτοβουλίες. Μια κατάλληλη ειδική συμβουλευτική δομή είναι επομένως αναγκαία για το σκοπό αυτό. Η ομάδα Πολιτική για τις επιχειρήσεις, στην οποία αναφέρεται το αξιότιμο μέλος του Κοινοβουλίου, αποτελεί τμήμα της εν λόγω δομής στήριξης και η αποστολή τηςπόψη ομάδας συνίσταται, σύμφωνα με την απόφαση 2000/690/ΕΚ της Επιτροπής της 8ης Νοεμβρίου 2000(1), στην παροχή συμβουλών στην Επιτροπή σε θέματα πολιτικής για τις επιχειρήσεις.

Στιςποψηφιότητες για την ομάδα συγκαταλέγονται ορισμένα μέλη ή πρώην μέλη της Οικονομικής και Κοινωνικής Επιτροπής. Τα μέλη της ομάδας δεν αμείβονται για τα καθήκοντά τους. Η ημερήσια αποζημίωση 500 στην οποία γίνεται αναφορά είναι μια δυνατότητα που προβλέπεται από την απόφαση για τη σύσταση της ομάδας. Στόχος της δυνατότητας αυτής είναι να ενθαρρύνει τη συμμετοχή επιχειρηματιών ή μισθωτών μικρομεσαίων επιχειρήσεων, στο μέτρο που η Επιτροπή επιθυμεί να λαμβάνει ιδίως τη γνώμη ατόμων τα οποία αναπτύσσουν δραστηριότητες με πλήρη απασχόληση σε μικρομεσαίες επιχειρήσεις (ΜΜΕ).

Η Επιτροπή θεωρεί ότι το σχετικό κόστος δικαιολογείται πλήρως από τα πλεονεκτήματα που προκύπτουν από την καλή προετοιμασία των προτάσεών της και των άλλων πρωτοβουλιών της στους τομείς που συμβάλλουν στον οικονομικό πλούτο της κοινωνίας μας. Πρέπει εξάλλου να σημειωθεί ότι η σύσταση της ομάδας αυτής, όπως αναφέρεται στη δεύτερη αιτιολογική σκέψη της απόφασης 2000/690/ΕΚ, ανταποκρίνεται στο μέλημα εξορθολογισμού των εργασιών της Επιτροπής, και ιδίως αντικαθιστά πλείονες επιτροπές ή ομάδες πουπήρχαν προηγουμένως για την παροχή συμβουλών στην Επιτροπή στον τομέα της πολιτικής για τις επιχειρήσεις.

(1) ΕΕ L 285 της 10.11.2000.